kardosdrur/scandi-wiki huggingface dataset:
United Kingdom Independent Broadcasting

United Kingdom Independent Broadcasting eller UKIB (direkte oversat Storbritanniens Uafhængig Broadcaster)er en affiliering af tre uafhængige britiske tv-produktionsselskaber og tv-selskaber. Dens forgængers (Independent Television Virksomheder 'Association - ITCA) primære funktion var at repræsentere uafhængige britiske tv interesser som medlemmer af European Broadcasting Union. Medlemmerne af UKIB er The ITV Network Center, de 17 ITV-virksomheder, Channel 4 og S4C.

Historie  
UKIB blev dannet i 1981, da den sammenslutning af Association of Independent Radio Contractors (AIRC) blev optaget som aktivt medlem af EBU. Så den erstattet IBA / ITCA som det anden britiske EBU-medlem. ITCA var blevet optaget som fuldt aktivt EBU-medlem, sammen med Independent Television Authority (ITA) i 1959. AIRC blev Commercial Radio Companies 'Association (CRCA) i 1996. CRCA aflyst sin EBU-medlemskab inden udgangen af 2002.

Referencer 

Medlemmer af European Broadcasting Union
Organisationer fra Storbritannien
Byeonhan

Byeonhan eller Byeonjin (hanja: 弁韓, hangul: 변한) var en løs føderation af mikrostater og stammer, som eksisterede fra omkring 1. århundrede f.Kr. til det 3. århundrede på den sydlige del af Koreahalvøen. Byeonhan hævdede, som Mahan og Jinhan, at være Jin-statens efterfølger. De tre stater har fået fællesbetegnelsen Samhan ("Tre Han").

Historie 

Den tidlige periode, som kaldes Koreas tre kongedømmer, er nogen gange omtalt som perioden med De tidlige tre kongedømmer.

Byeonhan, som de andre Samhan-stater, havde sin oprindelse fra Jin-staten i det sydlige Korea. Arkæologiske udgravninger indikerer en voksende militær aktivitet og våbenproduktion i Byeonhan i 200-tallet, særlig en voksende produktion og brug af pilespidser af jern og kyras. Dette kan ses i sammenhæng med Byeonhan svækkede stilling, og en styrkelse af den mere centraliserede Gaya-føderation, som de fleste Byeonhan-stater tilsluttede sig. Den sidste del af Byeonhan blev annekteret af Silla i 562.

Kultur og handel 
Kinesiske Sanguo Zhi skriver, at sproget og kulturen i Byeonhan i hovedsagen var det samme som i Jinhan, og udgravninger viser små forskelle. Byeonhan kan henvise til stammerne syd og vest for floddalen i tilknytning til Nakdong-floden, som ikke var formelle medlemmer af Jinhan.

Ifølge Sanguo Zhi var Byeonhan kendt for jernproduktion, det eksporterede jern til Han-kommanderierne i nord, Yamato-Japan og resten af Koreahalvøen. Det var også et center for stengodsproduktion.

Mikrostater 

Ifølge Sanguo Zhi bestod Byeonhan af 12 mikrostater:

 Mirimidong ( 미리미동국/彌離彌凍國), senere Miryang.
 Jeopdo ( 접도국/接塗國), senere Haman.
 Gojamidong ( 고자미동국/古資彌凍國), senere Goseong.
 Gosunsi ( 고순시국/古淳是國), senere Jinju, Sacheon eller Goseong.
 Ballo ( 반로국/半路國), senere Seongju.
 Nangno ( 낙노국/樂奴國), senere Hadong eller Namhae.
 Gunmi ( 군미국/軍彌國), senere Sacheon.
 Mioyama ( 미오야마국/彌烏邪馬國), senere Goryeong.
 Gamno ( 감로국/甘路國), senere Gimcheon.
 Guya ( 구야국/狗邪國), senere Gimhae.
 Jujoma ( 주조마국/走漕馬國), senere Gimcheon.
 Anya ( 안야국/安邪國), senere Haman.
 Dokgno ( 독로국/瀆盧國), senere Dongnae.

Noter

Litteratur 
 Barnes, G.L. (2000). Archeological armor in Korea and Japan: Styles, technology and social setting. Journal of East Asian Archeology 2 (3–4), 61–96. (Electronic Version).

Eksterne henvisninger 
 Korea: in the beginning … The Korea Times 11. januar 2011 

Koreas historie
Établissement public de télévision

Public Establishment of Television(EPTV) (arabisk: المؤسسة العمومية للتلفزيون) tidligere National Foundation for Television (ENTV) (arabisk: المؤسسة الوطنية للتلفزيون) er den algeriske nationale statsejede tv-netværk. Selskabet driver kanalerne EPTV (tv-net), Canal Algérie, Algérie 3, TV Tamazight 4 og Coran TV 5.

Eksterne henvisninger 

  
  
  
  
  

Virksomheder fra Algeriet
Medlemmer af European Broadcasting Union
Tv-stationer
Nederlandse Publieke Omroep

stichting Nederlandse Publieke Omroep eller NPO er en public-service radio- og tv-organisation, der administrerer den public-service radio- og tv-tjeneste i Holland.

Medieloven 2008 
I henhold til artikel 2.2 den hollandske medieloven for 2008 blev NPO udpeget som den styrende organisation i Nederlandene indtil 2020. I spidsen for organisationen er der to organer: "raad van toezicht", der administrerer hele den offentlige tv og radioudsendelser, og "raad van toezicht", der holder tilsyn med bestyrelsens opgaver.

Radio
Organisationer fra Nederlandene
Medlemmer af European Broadcasting Union
Public service-medier
Måbjerg Kirke

Måbjerg Kirke ligger i landsbyen Måbjerg Kirkeby (nu en bydel i det nordlige Holstebro) i Måbjerg Sogn, Holstebro Kommune (Viborg Stift).

Bygning og inventar 
Den ældste del af kirken (kor og skib) er bygget af kvadersten i romansk stil. Tilføjelserne mod vest fra den sene middelalder, herunder tårnet, er opbygget i munkesten. Taget er blybeklædt, bortset fra våbenhuset, der har tegltag.

Det ældste stykke inventar i kirken er døbefonten og den ene klokke, der stammer fra omkring år 1300. Døbefonten er af rødlig granit og af en enkel udførelse. Klokken har samme støbermærke som en klokke i Sankt Petri-kirken i Lund.

Altertavlen er tredelt med et markant topstykke kronet med en gavl i trekantet form. Det centrale stykkes tre dele er indrammet med kraftige søjler, og motiverne i de tre felter er Jesus på korset i centrum med Moses og Jesus som verdens frelser i sidefelterne. Det centrale motiv er antageligt fra lidt efter midten af 1700-tallet, og alle tre motiver fremstår ret primitivt med påfaldende upræcise proportioner af kroppene. Det centrale billede er genopsat i 1971 efter i en periode at have været erstattet af et andet med samme motiv fra 1861 af Otto Bache; dette billede kan nu ses på skibets nordvæg.

Prædikestolen er fra begyndelsen af 1600-tallet og fremstillet i renæssancestil. Dekorationerne herpå er fra 1997, skabt af Bodil Kaalund, og har motiver fra Bibelen.

Det nuværende orgel erstattede i 1978 et tidligere pulpiturorgel. Orglet blev bygget i 1964 og stod oprindeligt i Asmild Kirke; det har otte stemmer.

I loftet hænger et skib, kaldet Pax, fra 1945. Der er to klokker i kirken. Ud over den gamle klokke, der er i tidlig gotisk stil, er der en ganske ny klokke fra 1988.

Der er spor af kalkmalerier i kirken, men alle er kalket over i nyere tid.

Historie 
Måbjerg Kirke stammer fra begyndelsen af 1200-tallet i en mindre udgave, end den har i dag. Således blev skibet forlænget med 4,5 m mod vest omkring år 1500, og i perioden herefter blev våbenhuset, korhvælv og tårnet tilføjet. Den tidligste omtale af kirken er fra Ribe Oldemoder omkring 1350. Uden direkte at være omtalt indgik den blandt Hjerm Herreds kirker i en bekendtgørelse fra biskoppen i Ribe i 1274; heri blev det bekræftet at en fru Lucie havde bortskødet sin gård i Vinderup mod ydelser af vin og oblater til kirkerne i Hjerm og Ginding herreder.

I 1720 blev Måbjerg Kirke solgt til sognepræsten i Hjerm og Gimsing og blev drevet som en del af hans hovedgård, Avsumgård, til den i 1912 blev selveje.
 
I mange år var Måbjerg Kirke en annekskirke til Holstebro Kirke; først i 1974 fik man selvstændigt pastorat og egen præst.

Der har været foretaget flere restaureringer af kirken i tidens løb, heriblandt en ikke nærmere specificeret i 1890 samt en større omgang i 1967-71; ved sidstnævnte blev muren mellem tårnet og skibet fjernet, der blev indsat nye vinduer og gulv, en revne i nordfacaden blev udbedret, og murene gennemgik en fugning.

Referencer

Eksterne henvisninger 
 Måbjerg Kirke hos KortTilKirken.dk

Kirker i Holstebro Kommune
Kirker i Viborg Stift
Sexlegetøj

Sexlegetøj er et objekt eller en produkt, der primært benyttes til at fremme seksuel nydelse, såsom en dildo eller en vibrator.

Historie 
Sexlegetøj kan dateres tilbage til det gamle Grækenland. Her har man fundet dildoer lavet af sten. Dette er det ældst daterede sexlegetøj. Det er dog ikke utænkeligt at man tidligere har benyttet remedier til at fremme sexlivet. I det 1700 århundrede opfandt man en mere virkelighedstro kopi af det mandlige lem. Kopien blev lavet i elfenben og kunne fyldes med olie for derved at imitere en ejakulation.

Den første vibrator kom dog først i 1905, efter at Charles F. Splitdorf havde fået patent på idéen i 1904, da det endelig gik op for sexlegetøjs-industrien, der voksede stødt i denne periode, at vibrerende stimuli forøgede nydelsen.

De første sexshops med salg af sexlegetøj kom til Danmark i starten af 1970'erne hvor sexindustrien blev mere legal i Danmark. Den ældste stadigt eksisterende sexshop i Danmark, Tys Tys, ligger i Aarhus.

Typer af sexlegetøj

Vibrator 
Herunder, bullet-vibratorer, samt den meget kendte Hitachi massage-stav.

Dildo 
Herunder vibratorer.

Analt legetøj 
Herunder butt-plugs, anal-beads etc.

Bækkenbundskugle 
To kugler, der indsættes i skeden for at træne og stimulere musklerne indvændigt.

Fleshlight 
Et produkt, lignende en lommelygte, herfra navnet "flashlight" fra engelsk, hvori manden kan indsætte penis, som simulerer følelsen af indersiden af en vagina, anus eller mund. Kaldes også pocket-pussy eller et onani-sleeve.

Noter 

Sexindustri
Legetøj
Ikke regulere mere

Ikke regulere mere eller Ikke... Regulere... Mere er det femte studiealbum fra den danske popsanger Tue West. Det blev udgivet den 7. november 2011.

Musikmagasinet GAFFA'' gav albummet tre ud af seks stjerner, mens og Lydtapet.net gav fire ud af seks stjerner.

Spor 
 "Et Behov For At Regulere"
 "Døden Skiller Os Ad"
 "Uendelig Lang Tid"
 "Vi Lægger Ingenting I Dage"
 "Hun Er Så Ulykkelig For Hun Ka Ikk Få Børn"
 "Ferðin Út"
 "Hvis Nu Jeg Træffer Valget"
 "Fjolset Der Indså Han Byggede Et Korthus I Stedet For Et Almindeligt Hus"
 "Du Er Kommet For Langt Ud"

Referencer 

Tue West-album
Album fra 2011
Tokugawa Iemochi

Tokugawa Iemochi (徳川 家茂), født den 17. juli 1846 i Edo, var den fjortende shogun i Tokugawa-shongunatet. Han regerede fra 1858 til 1866.

Under Iemochis regeringstid foregik en indre magtkamp på grund af Japans første rigtige kontakt med USA under 1853-1854 med den efterfølgende ”åbning” mod vest. Shogunatets indflydelse blev svagere under Iemochis styre.

Biografi 
Iemochi, som i barndomsårene kaldtes Kikuchiyo, var den ældste søn af Tokugawa Nariyuki (1801–1846) med hustruen Ji-sein og blev født i Edo. Nariyukivar, en af de yngre sønner af den ellevte shogun, Tokugawa Ienari.

Ved etårs alderen blev han adopteret af daimyon Tokugawa Narikatsu, som han efterfulgte ved fireårsalderen i 1850. Hans navn blev da ændret til Tokugawa Yoshitomi. Iemochi blev imidltertid igen adopteret i 1858, denne gang af den barnløse trettende shogun, Tokugawa Iesada. Derved efterfulgte han som shogun, da denne døde samme år. Den tolvårige dreng var et kontroversielt valg og flere egnede kandidater blev fremstillet som mere kvalificerede. Shogunatet endte dog med at støtte valget, som endte i blodige udrensninger under Ansei-æraens sidste år.

Shogun 
Iemochi giftede sig i 1862 med prinsessen Kazu-na-miya, et giftemål som shogunatet arrangerede som kôbu gattai (betyder omtrent "forening mellem hoffet og militæret"), i håbet om at kunne formildne kejservenlige ekstremister.

Den 22. april 1863 ankom shogun Iemochi til hovedstaden med et følge af over 3000 vasaller, efter at kejseren havde tilkaldt ham. Det var første gang siden Tokugawa Iemitsus besøg, som skete 230 år tidligere, at en shogun havde besøgt Kyoto.

Iemochi døde allerede i en alder at tyve år. Dødsorsagen blev sagt at være hjertesvigt på grund af beriberi (mangel på vitamin B1). Kort tid forinden havde han adopteret Tayasu Kamenosuke, som skulle blive hans efterfølger. Kamenosuke var kun tre år gammel, og eftersom shogunatet lå i krig, blev Tokugawa Yoshinobu udvalgt i stedet til den femtende shogun. Han var allerede blevet udnævnt som en passende efterfølger til Iesada, men skule nu i stedet blive den femtende og sidste shogun indenfor Tokugawashogunatet.

Perioderne i Iemochis shogunat 
Shogunernes regenttid inddeles sædvanligvis i perioder eller æraer (nengō).
 Ansei (1854–1860)
 Man'en (1860–1861)
 Bunkyū (1861–1864)
 Genji (1864–1865)
 Keiō (1865–1868)

Referencer

Eksterne henvisninger 

Militærfolk fra Japan
Bamsehospitalet

Bamsehospitalet er en aktivitet under ungdomsorganisationen IMCC, der har eksisteret siden 2001. Bamsehospitalet er drevet af frivillige studerende og har lokalafdelinger i Aalborg, Aarhus, Esbjerg, Holstebro, København og Odense. Formålet med projektet er at forbedre børns forhold til sundhedsvæsnet. Dette sker ved at besøge daginstitutioner, biblioteker og offentlige rum, hvor der afholdes et bamsehospital, som er en simulation af et hospital, hvor barnet har sin bamse med som patient. Gennem legen bliver barnet præsenteret for forskellige redskaber og personer i sundhedsvæsnet, bl.a. CT-scanner, lægesekretær, gips, stetoskop osv.

Bamsehospitalet danner grundlaget for det populære børneprogram, "Bamselægen" på DR Ramasjang, der er bygget op om et univers lig det, børnene møder, når kommer på Bamsehospitalet. Aktivitetens frivillige bidraget til selve konceptualiseringen, manuskriptskrivningen, castingen og ikke mindst været en stor del af faglige og erfaringsmæssige fundament, der har givet programmet liv uden for sendefladen.

I oktober 2016 udkom børnebogen "Bjørn på Bamsehospitalet" skrevet af Rosa Gjerluff Nyholm & Elisabeth Gjerluff Nielsen og udgivet ved FADL's Forlag. Bogen handler om drengen Bjørn, der finder en medtaget bamse på en genbrugsplads med en brækket arm og et hængende øje. Bjørn bringer bamsen til et bamsehospital, hvor de møder en bamsesygeplejerske, en bamserøntgenlæge og en bamselæge. Bogen er udgivet i samarbejde med Bamsehospitalet.

Bamsehospitalet i Aarhus og Odense besøger jævnligt børneafdelinger på hospitaler i tilhørende region og har bl.a. besøgt Dokk1, Forskningens døgn på Syddansk Universitet samt Uddannelses- og Forskningsministeriet. Desuden er der samarbejde med bl.a. Københavns brandvæsen ved eks. 1-1-2-dagen og De Danske Hospitalsklovne ved det årligt tilbagevendende arrangement - Bamsehospitalet i Bruuns Galleri.   

Bamsehospitalet støttes af Børneulykkesfonden. 

Som en del af Bamsehospitalet findes projektet Sund Krop, hvor sundhedsfaglige studerende gennem leg og læring underviser indskolingselever i den syge og den raske krop, sundhed og sundhedsvæsnet. Sund Krop findes pr. december 2019 i Aarhus og København. Sund Krop tager jævnligt på heldagsbesøg hos skoler i nærområdet for at afholde en interaktiv og legende workshop om hjernen, hjertet, lungerne, knoglerne, musklerne, maven, tarmene, hygiejne og/eller hvad man møder hos lægen. Sund Krop har udover at undervise i skolerne, deltaget ved Kulturnatten 2017 og 2018 i Uddannelses- og Forskningsministeriet.

Referencer 

Studenterorganisationer
Henrik 2. af Navarra

Henrik 2., også kendt som Henri d'Albret, (18. april 1503 – 25. maj 1555) var konge af Navarra fra 1517 til 1555.

Han var søn af dronning Katarina af Navarra, gift med Marguerite de Navarre og far til Johanne 3. af Navarra.

Eksterne henvisninger 

Konger af Navarra
Huset Albret
Amt Haseldorf

Amt Haseldorf er et amt i det nordlige Tyskland, beliggende i den vestlige del af Kreis Pinneberg. Kreis Pinneberg ligger i den sydlige del af delstaten Slesvig-Holsten. Administrationen er beliggende i byen Uetersen, selv om den ikke er en del af amtet. Det grænser mod nord til Amt Elmshorn-Land, mod vest til Elben, mod syd til byen Wedel og mod øst til Amt Moorrege, som det er planlagt det skal sammenlægges med.

Siden 1. januar 2007 har Amtet haft et forvaltningsfællessskab med byen Uetersen, der huser Amtets administration.

Kommuner i amtet 
 Haselau 
 Haseldorf 
 Hetlingen

Eksterne kilder/henvisninger 

 amtets websted

Haseldorf
Amstel Gold Race 2017

Amstel Gold Race 2017 var den 52. udgave af cykelløbet Amstel Gold Race. Det var det 16. arrangement på UCI's World Tour-kalender i 2017 og blev arrangeret 16. april 2017. Løbet blev vundet af belgiske Philippe Gilbert fra .

Hold og ryttere

Danske ryttere
Christopher Juul-Jensen kørte for 
Jakob Fuglsang kørte for 
Matti Breschel kørte for 
Michael Valgren kørte for 
Mads Würtz Schmidt kørte for

Resultater

Eksterne henvisninger

2017
UCI World Tour 2017
Gent-Wevelgem 1995

Gent-Wevelgem 1995 var den 57. udgave af cykelløbet Gent-Wevelgem og blev arrangeret 5. april 1995. Løbet blev vundet af danske Lars Michaelsen, efterfulgt af Maurizio Fondriest og Luc Roosen.

Resultater

Eksterne henvisninger 

1995
Cykelløb i 1995
Gent-Wevelgem 1996

Gent-Wevelgem 1996 var den 58. udgave af cykelløbet Gent-Wevelgem og blev arrangeret 10. april 1996. Løbet blev vundet af Tom Steels, efterfulgt af Giovanni Lombardi og Fabio Baldato, mens danske Lars Michaelsen kom ind på fjerdepladsen.

Resultater

Eksterne henvisninger 

1996
Cykelløb i 1996
Gent-Wevelgem 1997

Gent-Wevelgem 1997 var den 59. udgave af cykelløbet Gent-Wevelgem og blev arrangeret 9. april 1997. Løbet blev vundet af Philippe Gaumont, efterfulgt af Andrei Tchmil og Johan Capiot.

Resultater

Eksterne henvisninger 

1997
Cykelløb i 1997
Gent-Wevelgem 1994

Gent-Wevelgem 1994 var den 56. udgave af cykelløbet Gent-Wevelgem og blev arrangeret 6. april 1994. Løbet blev vundet af Wilfried Peeters, efterfulgt af Franco Ballerini og Johan Museeuw.

Resultater

Eksterne henvisninger 

1994
Cykelløb i 1994
Gent-Wevelgem 1993

Gent-Wevelgem 1993 var den 55. udgave af cykelløbet Gent-Wevelgem og blev arrangeret 7. april 1993. Løbet blev vundet af Mario Cipollini, efterfulgt af Eric Vanderaerden og Djamolidine Abdoujaparov.

Resultater

Eksterne henvisninger 

1993
Cykelløb i 1993
Gent-Wevelgem 1992

Gent-Wevelgem 1992 var den 54. udgave af cykelløbet Gent-Wevelgem og blev arrangeret 8. april 1992. Løbet blev vundet af Mario Cipollini, efterfulgt af Johan Capiot og Adriano Baffi.

Resultater

Eksterne henvisninger 

1992
Cykelløb i 1992
Gent-Wevelgem 1991

Gent-Wevelgem 1991 var den 53. udgave af cykelløbet Gent-Wevelgem og blev arrangeret 10. april 1991. Løbet blev vundet af Djamolidine Abdoujaparov, efterfulgt af Mario Cipollini og Olaf Ludwig.

Resultater

Eksterne henvisninger 

1991
Cykelløb i 1991
Gent-Wevelgem 1990

Gent-Wevelgem 1990 var den 52. udgave af cykelløbet Gent-Wevelgem og blev arrangeret 4. april 1990. Løbet blev vundet af Herman Frison, efterfulgt af Johan Museeuw og Franco Ballerini.

Resultater

Eksterne henvisninger 

1990
Cykelløb i 1990
Gent-Wevelgem 1989

Gent-Wevelgem 1989 var den 51. udgave af cykelløbet Gent-Wevelgem og blev arrangeret 5. april 1989. Løbet blev vundet af Gerrit Solleveld, efterfulgt af Sean Yates og Rolf Sørensen.

Resultater

Eksterne henvisninger 

1989
Cykelløb i 1989
Divers gauche

Divers gauche (dansk: diverse venstre eller uafhængige venstre) er en betegnelse, som det franske indenrigsministerium indførte i 2001 for uafhængige venstreorienterede kandidater samt for uafhængige kandidater fra centrum-venstre. 

De uafhængige kandidater står udenfor etablerede partier som Parti Socialiste, Parti Radical de Gauche, PCF og PG. 

De uafhængige kandidater står stærkest ved lokale valg og svagere ved nationale valg. 

Ved parlamentsvalget i 2012 fik Nationalforsamlingen 22 medlemmer, der tilhørte det uafhængige venstre. 

Politiske partier i Frankrig
Divers droite

Divers droite (dansk: diverse højre eller uafhængige højre) er en betegnelse, som det franske indenrigsministerium indførte i 2001 for uafhængige højreorienterede kandidater samt for uafhængige kandidater fra centrum-højre. 

De uafhængige kandidater står udenfor etablerede partier som Republikanerne, Parti Radical, Mouvement pour la France, Debout la France og Front National. 

De uafhængige kandidater står stærkest ved lokale valg og svagere ved nationale valg. 

Ved parlamentsvalget i 2012 fik Nationalforsamlingen 15 medlemmer, der tilhørte det uafhængige højre. 

Politiske partier i Frankrig
Lille røde traktor

Lille røde traktor er en tv-serie for børn, som handler om den “Lille røde traktor”. Modtageren er primært børn fra 2-6 år. Den lille røde traktor er lagt ud på 3 forskellige dvd’er. Den har været en af de mest bemærkelsesværdige børneserier på tv. Den har bl.a været vist på Danmarks Radio, hvor de har sendt mange afsnit gennem årene.

Den Lille røde traktor er nostalgi for mange børn og unge, da den kom udkom i 2004. Den kan ses med dansk tale. Den har en positiv morale og sociale værdier som børnene tit kan relatere til.

Handling 
Hovedpersonen er den Lille røde traktor af mærket Ford, som bliver kørt af Søren. Søren er bondemand. Der er flere bipersoner bl.a Sofus som er en gammel mand, som kører rundt på en blå crosser.
Der er to mekanikere, som har deres eget værksted. Den Lille røde traktor besøger værkstedet mange gange i løbet af serien sammen med dens ven Søren.
Der er også Johnsen som er ejer af Store blå boss. Johnsen mener at Store blå boss er bedre end Lille røde traktor, pga størrelsen.
Historien foregår i landsbyen Bøgebæk, hvor de alle bor.

Budskab, introsang og genre 

Lille røde traktor har et budskab i serien, den lyder “Man behøver ikke altid at være størst, for at gøre den største forskel”.

Forfatteren har bl.a sørget for at skabe en intro sang som mange børn kan huske, den lyder “Lille røde traktor passer sit job...thuut thuut afsted”.

Den har genren Fabel, pga Lille røde traktor forstår og reagere på hvad Søren siger.

Film om jordbrug
Tv-serier for børn
Onsbjerg lilleskole

Onsbjerg Lilleskole er en lilleskole på Samsø i en landsbyen Onsbjerg.

Historie 
Ideén om Onsbjerg lilleskole blev drøftet i 2002. Onsbjerg lilleskole havde første skoledag 4. august 2003, og startede med 11 børn, opdelt i to klasser, ældste og yngste. I 2013 blev der holdt 10-års jubilæum med 70 børn og 11 voksne. I december 2017 meddeles det at man arbejder på at lægge  Onsbjerg Lilleskole og Samsø Friskole sammen.

Skolen

Bestyrelse 

Onsbjerg lilleskole er en selvejende institution, som er tilsluttet foreningen Lilleskolerne under Dansk Friskoleforening. Skolens øverste myndighed er bestyrelsen, som vælges af skolekredsen hvert år.
Bestyrelsen består af 5 medlemmer: Kristina Thiemke, Frederikke Sommer, Maria Andersson, Inge Kolind, Charlotte Stærgaard Stage-Madsen og Søren Wiese.

Undervisning 

Onsbjerg lilleskole bygger meget på at skolen skal være et trygt sted at være, og plads til forskellighed. Samt at skolen skal give børnene en høj social og faglig forståelse gennem en alsidig og kreativ undervisning. 
Der er følgende fag på skemaet, på Onsbjerg lilleskole: dansk, matematik, engelsk(fra 0. klasse), tysk(fra 6. klasse), drama, fysik(fra 7. klasse), fortællertime, madlavning, idræt, billedkunst og temafag, hvor historie, geografi, historie, samfundsfag og biologi indgår.
Fysik foregår på Samsø Efterskole.

Sociale aktiviteter 

Skolen er rammen om sociale processer, og fællesskabet er vigtigt. Der gør de blandt andet ved morgensamling med dans og musik, fællesspisning til frokost, SFO, undervisning på tværs af alder (yngste og ældste klasse) og fællesrejser, som lilleskolefestival som skolen deltager i hvert år.
Onsbjerg lilleskole prioriterer trivsel højt, og har en trivselspolitik  som de går meget op i.

Kost 

Onsbjerg lilleskole tilbyder mad til deres unge, det inkluderer 2 måltider. Børnene er på skift med til at lave mad.
Onsbjerg lilleskole har en kostpolitik, hvor der bliver fortalt at det er skolens ansvar at eleverne får serveret sund og nærings korrekt mad.

Opdeling 

De 70 børn på Onsbjerg lilleskole er opdelt i 4 klasser: Jord klasse 0.- 2.klasse, Vand : 3.-4.klasse, Ild : 5.-6.klasse, Luft: klasse 7.-9. klasse.

Eksterne henvisninger 

Skolens websted 

Fri grundskole
Samsø